Publication: Magyar Közlöny
Issue: MK-2010-183 (Year: 2010, Number: 183)
Era: contemporary
Section: A földgázellátásról szóló 2003. évi XLII. törvény szerinti közüzemi nagykereskedõ forrásaival rendelkezõ kereskedõ és
Paragraph Index: 817

d) a 2.2.2. pont szerint kedvezményt igénybe vevõ rendszerhasználó igénybe vett legnagyobb kapacitásának mérésére alkalmatlan, az elosztói engedélyes kezdeményezheti a gázmérõ cseréjét a gyártási méretsorozatnak megfelelõ típusú és kapacitású, illetve a mérésügyi szempontoknak megfelelõ elosztói engedélyesi tulajdonú gázmérõre. Ha az elosztói engedélyes a felülvizsgálat alapján a mérõcserét indokoltnak tartja, és a gázmérõt kicseréli, akkor a mérõcsere költsége – kivéve a mérõhely kialakításának költségét – az elosztói engedélyest terheli. A rendszerhasználó köteles tûrni a gázmérõ cseréjét. A mérõhely átalakítási költségének megosztásában az érdekelt felek megállapodást kötnek. 2.1.15. A 7. § (6) bekezdésének a)–d) pontjában megnevezett rendszerhasználó az átadási-átvételi pontonként lekötött órai kapacitás 1%-nál nagyobb mértékû túllépése esetén – átadási-átvételi pontonként – köteles az adott hónapon belül, –12 °C vagy annál melegebb átlaghõmérsékletû napon jogosulatlanul igénybe vett legnagyobb többletkapacitás éves elosztási kapacitásdíjának 1,5-szeresét (pótdíj) és az adott hónapon belül, –12 °C-nál hidegebb átlaghõmérsékletû napon jogosulatlanul igénybe vett legnagyobb – az adott hónapban a pótdíj fizetés alapjául szolgáló többletteljesítménnyel csökkentett – többletkapacitás éves elosztási kapacitásdíját (utólagos kapacitásdíj) megfizetni az elosztói engedélyesnek. Ismételt kapacitás-túllépés esetén a pótdíj havonta ismételten felszámításra kerül. Az utólagos kapacitásdíjat csak a megelõzõ hónap(ok)ban, –12 °C-nál hidegebb napon jogosulatlanul igénybe vett többletkapacitás feletti kapacitásra kell megfizetni. A kapacitás-túllépési pótdíj és az utólagos kapacitásdíj számításának alapja a gáztechnikai normálállapotra átszámított földgáz köbméterben lekötött órai kapacitás és a túllépéssel érintett napon átvett – köbméterben mért – gázmennyiség teljes különbözete. 2.1.16. A pótdíjak kiszámításánál alkalmazott, a gázátadó állomásokra és a gáznapra vonatkozó napi átlaghõmérsékletnek az OMSz által mért és a gáznapot követõ nap 9.00 óráig nyilvánosságra hozott hõmérsékletértéket kell tekinteni. Ha az adott hõmérséklet-mérési helyen adott gáznapra vonatkozóan nem áll rendelkezésre átlaghõmérséklet adat, a felek az OMSz-t kérik fel helyettesítõ érték megállapítására. A felek megállapodhatnak a gázátadó állomásokhoz rendelt hõmérséklet-mérési pontok tekintetében. Megállapodás hiányában a pótdíjak kiszámításánál a 6. melléklet szerinti besorolást kell alkalmazni. 2.1.17. A 7. § (6) bekezdésének a)–d) pontjaiban megnevezett rendszerhasználóak által fizetendõ utólagos kapacitásdíj összegét

Source: https://magyarkozlony.hu/hivatalos-lapok/9be1415c8686247f23eb80712710d7f4d491a537/dokumentumok/9243d96b7dbae414777aaa06950b50f0129cd1c5/letoltes